laion/Wikipedia-Exotic huggingface dataset:
ELi tervisealasteks hädaolukordadeks valmisoleku ja neile reageerimise asutus

ELi tervisealasteks hädaolukordadeks valmisoleku ja neile reageerimise asutus (inglise keeles European Health Emergency Preparedness and Response Authority) (HERA) on Euroopa Komisjoni peadirektoraat. Euroopa Komisjoni president Ursula von der Leyen teatas asutuse loomise kavast 2020. aastal. HERA asutati 16. septembril 2021. meditsiinivahendite seisukohast oluliste terviseohtude hindamine ja kogumine; kõrgetasemelise teadus- ja arendustegevuse edendamine meditsiinivahendite ja nendega seotud tehnoloogiate valdkonnas; turuprobleemide lahendamine ja liidu avatud strateegilise autonoomia suurendamine meditsiinivahendite tootmisel; meditsiinivahendite kiire hankimine ja levitamine; meditsiinivahendite varu loomise suutlikkuse suurendamine; meditsiinivahenditega seotud valmisoleku ja reageerimise alaste teadmiste ja oskuste parandamine. COVAX Komisjoni 16. septembri 2021. aasta otsus ELi tervisealasteks hädaolukordadeks valmisoleku ja neile reageerimise asutuse loomise kohta. Eur-Lex, CELEX: 32021D0929(02). Casert, Raf (16.09.2021). "EU earmarks 30 billion euros for health crisis agency". The Seattle Times (inglise). Associated Press. Vaadatud 17.09.2021.{{cite web}}: CS1 hooldus: url-olek (link)
Justin Braun

Justin Timothy Braun (sündinud 10. veebruaril 1987 Saint Paulis Minnesotas) on USA jäähokimängija, kes mängib kaitsjana Saksamaa kõrgliigaklubis Straubing Tigers. Aastatel 2006–2010 mängis Braun Amhersti Massachusettsi Ülikooli jäähokimeeskonnas. 2007. aastal valis San Jose Sharks ta NHL-i draft '​is 201. valikuna. NHL-is debüteeris ta Sharksi meeskonnas 26. novembril 2010 mängus Vancouver Canucksi vastu. Esimese värava lõi ta liigas sama aasta 2. detsembril mängus Ottawa Senatorsi vastu. Hooajal 2010–11 sai ta mõnevõrra enam mänguaega American Hockey League'is mängivas San Jose Sharksi noorteklubis Worcester Sharks ning valiti 2011. aastal ka AHL-i tähtede mängule. Sharksi meeskonnas mängis Braun kokku üheksal hooajal ja jäi vaid ühel hooajal klubiga väljalangemismängudest välja. Parimaks tulemuseks oli Stanley karikavõistluste finaali jõudmine hooajal 2015–16; finaalseerias kaotati Pittsburgh Penguinsile mängudega 2:4. Tema kõige resultatiivseim põhihooaeg oli 2017–18 (5+28). Väljalangemismängudes oli ta kõige resultatiivseim 2015–16 (2+5). Hooaja 2012–13 alguses toimunud NHL-i tööseisaku ajal mängis Braun Soome kõrgliiga klubis Tappara. 2019. aasta juunis müüdi Brauni mängijaõigused Philadelphia Flyersile. 2022. aasta märtsis kaubeldi ta Flyersist New York Rangersi. 2022. aasta juulis naasis Braun Flyersi, kellega sõlmis üheaastase lepingu. 2023. aasta juulis sõlmis ta üheaastase lepingu Saksamaa kõrgliigaklubiga Straubing Tigers. USA jäähokikoondise koosseisus osales Braun 2012. aasta maailmameistrivõistlustel. https://www.eliteprospects.com/player/15033/justin-braun (vaadatud 19.10.2021) "Flyers acquire D Justin Braun from San Jose". nhl.com. 18.6.2019. Vaadatud 19.10.2021 "Flyers' Justin Braun traded to Rangers for 2023 third-round draft pick". theathletic.com. 21.3.2022. Vaadatud 4.4.2022 "Flyers sign Justin Braun to one-year contract". Philadelphia Flyers. 13. juuli 2022. Vaadatud 13. juulil 2022. "Justin Braun komplettiert die Abwehr der Straubing Tigers". Straubing Tigers. 27. juuni 2023. Vaadatud 27. juunil 2023. Justin Braun NHL.com lehel Justin Braun hockeydb.com lehel
Ryan Ellis

Ryan James Ellis (sündinud 3. jaanuaril 1991 Hamiltonis Ontario provintsis) on Kanada jäähokimängija, kes mängib kaitsjana NHL-i klubis Philadelphia Flyers. Aastatel 2007–2011 mängis ta Ontario Hockey League'i (OHL) klubis Windsor Spitfires. Aastatel 2009 ja 2010 tuli ta klubiga OHL-i meistriks. Hooajal 2008–09 oli ta liigas kõige resultatiivseim kaitsemängija (22+67) ning pälvis liiga hooaja parimale kaitsemängijale antava Max Kaminsky Trophy. Teist korda sai ta Max Kaminsky Trophy hooajal 2010–11, mil ta oli taas resultatiivseim kaitsemängija (24+77). Hooajal 2010–11 pälvis Ellis lisaks OHL-i hooaja silmapaistvamale mängijale antava Red Tilson Trophy ning valiti kogu Canadian Hockey League'i hooaja parimaks kaitsjaks ja mängijaks. 2009. aastal valis Nashville Predators ta NHL-i draft '​is 11. valikuna. NHL-is debüteeris ta Predatorsi meeskonnas hooajal 2011–12. Esimese värava lõi ta liigas 7. jaanuaril 2012 mängus Carolina Hurricanesi vastu. Predatorsis mängis Ellis kokku kümme hooaega. Vaid kahel hooajal ei jõudnud ta klubiga Stanley karikavõistluste väljalangemismängudele. Hooajal 2016–17 jõudis ta Predatorsiga Stanley karikavõistluste finaali, kus kaotati Pittsburgh Penguinsile mängudega 2:4. 2021. aasta juulis kaubeldi ta Philippe Myersi ja Nolan Patricki vastu Philadelphia Flyersisse. 2009. aastal tuli Ellis Kanada kuni 20-aastaste koondisega juunioride maailmameistriks. Aastatel 2010 ja 2011 võitis ta koondisega juunioride maailmameistrivõistlustel hõbemedali. 2011. aasta juunioride maailmameistrivõistlustel oli Ellis koondise kapten. Ta oli turniiril resultatiivseim kaitsemängija (3+7) ja valiti turniiri parimaks kaitsjaks. Kanada jäähokikoondise koosseisus tuli ta maailmameistriks 2016. aastal. "Ellis goes to Flyers, Patrick to Golden Knights in 3-team trade". thescore.com. 17.7.2021. Vaadatud 19.10.2021  Ryan Ellis – pildid, videod ja helifailid Wikimedia Commonsis Ryan Ellis NHL.com lehel Ryan Ellis hockeydb.com lehel
Üllő

Üllő on linn Ungaris Pesti komitaadis Vecsési kreisis. See asub Budapesti südalinnast ligikaudu 25 km kagus. Detailed Gazetteer of Hungary, vaadatud 23.09.2024. Üllői út
Szob

Szob (saksa keeles Zopp an der Donau) on linn Ungaris Pesti komitaadis, Szobi kreisi halduskeskus. See asub Doonau jõe vasakkaldal umbes 40 km kaugusel Budapesti südalinnast. Detailed Gazetteer of Hungary, vaadatud 23.09.2024.
Ráckeve

Ráckeve (serbia keeles Српски Ковин ehk Srpski Kovin) on linn Ungaris Pesti komitaadis, Ráckeve kreisi halduskeskus. See asub Csepeli saarel Doonau jõeharu paremkaldal umbes 37 km kaugusel Budapesti südalinnast. Detailed Gazetteer of Hungary, vaadatud 23.09.2024. Ráckevei HÉV
Nagykáta

Nagykáta on linn Ungaris Pesti komitaadis, Nagykáta kreisi halduskeskus. See asub Budapesti südalinnast umbes 60 km idas. Detailed Gazetteer of Hungary, vaadatud 23.09.2024.
Ráckevei HÉV

Ráckevei HÉV (aruandlusmärgina H6) on üks Budapesti äärelinna pendelrongi viiest liinist. See avati 1887. aastal ja ühendab Budapesti (täpsemalt Közvágóhídi Ferencvárosis) Ráckevega.  Ráckevei HÉV – pildid, videod ja helifailid Wikimedia Commonsis Szentendrei HÉV
Näovisiir

Näovisiir on isikukaitsevahend, mille eesmärk on kaitsta kandja nägu (või näo osa) mitmesuguste ohtude eest.  Näovisiir – pildid, videod ja helifailid Wikimedia Commonsis
Arupää

Arupää on küla Tartu maakonnas Tartu vallas. Haldus- ja asustusjaotus, vaadatud 1.03.2023. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 3.08.2022.
Zoom (rakendus)

Zoom koosolekud (lüh. zoom) on Zoom Video Communications'i välja töötatud patenteeritud videokonverentsitarkvara.  Tasuta plaan võimaldab kuni 100 samaaegset osalejat 40-minutilise ajapiiranguga.  Kasutajatel on võimalus uuendada, tellides tasulise plaani.  Kõrgeim plaan toetab kuni 1000 samaaegset osalejat koosolekutel, mis kestavad kuni 30 tundi. Zoom
Viktor Arvidsson

Johan Viktor Arvidsson (sündinud 8. aprillil 1993 Kusmarkis) on Rootsi jäähokimängija, kes mängib NHL-i klubis Los Angeles Kings ründajana paremäärel. Ta alustas klubikarjääri Rootsi klubis Skellefteå AIK, debüteerides Rootsi kõrgliigas hooajal 2010–11. Aastatel 2013 ja 2014 tuli ta Skellefteåga Rootsi meistriks. 2014. aastal valis Nashville Predators ta NHL-i draft '​is 112. valikuna. Sama aasta juulis sõlmis ta Predatorsiga kolmeaastase lepingu. Suurem osa hooajast 2014–15 mängis ta American Hockey League'is Predatorsi noorteklubis Milwaukee Admirals, kus ta lõi 22 väravat ja andis 33 väravasöötu ning valiti liiga hooaja sümboolsesse koosseisu. NHL-is debüteeris Arvidsson Predatorsi meeskonnas 21. märtsil 2015 mängus Buffalo Sabresi vastu. Esimese värava lõi ta sama aasta 8. oktoobril mängus Carolina Hurricanesi vastu. 11. veebruaril 2017 tegi ta mängus Florida Panthersi vastu oma esimese kübaratriki NHL-is. Hooajal 2016–17 lõi ta NHL-is kokku 31 väravat ja andis 30 väravasöötu. Samal hooajal jõudis ta Predatorsiga Stanley karikavõistluste finaali, kus kaotati Pittsburgh Penguinsile mängudega 2:4. 2017. aasta juulis pikendas ta Predatorsiga lepingut seitsme aasta võrra. Hooajal 2018–19 lõi Arvidsson 58 liigamänguga 34 väravat. Järgmistel hooaegadel jäid tema tabamusteks vastavalt vaid 15 ja 10 väravat ning 2021. aasta juulis kaubledi ta Los Angeles Kingsile. 2013. aastal võitis Arvidsson Rootsi kuni 20-aastaste koondisega juunioride maailmameistrivõistlustel hõbemedali. 2018. aastal tuli ta Rootsi jäähokikoondisega maailmameistriks. "Preds Sign Viktor Arvidsson to Seven-Year, $29.75 Million Contract". NHL.com. 22.7.2017. Vaadatud 20.10.2021 "LA Kings Acquire Viktor Arvidsson from Predators". nhl.com. 1.7.2021. Vaadatud 20.10.2021 Viktor Arvidsson NHL.com lehel Viktor Arvidsson hockeydb.com lehel
Erala

Erala on küla Tartu maakonnas Tartu vallas. Külas asub Savikoja paisjärv. Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014.
Liinilaev (sõjandus)

Liinilaev on purjelaevade ajastu sõjalaev, mille peakaliibri suurtükid paiknesid laeva külgedel mitmel tekil luukide taga. Maksimaalse tõhususe andis seetõttu taktika, kus laevad sõitsid üksteise järel liinis ja andsid järjestikku sihtmärgi (näiteks kindlus või sadam) pihta kogupauke. Laevastikevaheliste lahingute puhul purjetasid laevade liinid samuti üksteisest mööda ja andsid kogupauke, aga tulenevalt tollaste laevade suurtükkide aeglasest laadimisest ja vähesest efektiivsusest läksid lahingud lõpuosas tihti käsitsivõitluse teel laevade vallutamiseni. Terminit kasutati hiljem raudlaevade ajastul ka lahingulaeva tähenduses. Puulaevade ajastul olid liinilaevad peamised suuremad sõjalaevad - säilinud on näiteks admiral Nelsoni lipulaev HMS Victory ja Rootsis eksponeeritakse esimesel reisil ehitusvigade tõttu (ebastabiilne) uppunud liinilaeva Vasa. Liinilaevu toetasid teadete edastamisel, luurel ja varustamisel väiksemad, kergema relvastusega ja kiiremad alused, näiteks ühe kahuritekiga fregatid.[viide?]
Nortsu tee

Nortsu tee on tänav Rakveres ja paikneb linna põhjaosas. Kaugus linna keskväljakust linnulennul mõõdetuna on 1,1–1,9 km. Tänava nimi on tulnud saksakeelsest nimest Nord, kuna tee kulgeb põhja suunas. Nortsu tee on 932 meetrit pikk, keskmiselt 22,0 meetrit lai ning asub Lennuvälja linnaosas. 20. sajandi esimeses pooles oli tänava ümbrus veel hoonestamata, seal paiknes kohalik tee. Tänav saab alguse Raudtee tänava ristmikult, kulgeb põhja suunas ja lõpeb Papiaru tänava ringristmikul. Nortsu tee ristub lääne poolt Kasarmu tänavaga ja ida poolt Lennuki tänavaga. Praeguse Nortsu tee ja Kasarmu tänava ristmiku juurde (Nortsu tee 3) ehitati 1927. aastal Eesti kaitseväe suur punastest tellistest. 5. jalaväepataljoni kasarm (tuntud ka kui Nortsu kasarm), oli osa sõjaeelsest Rakvere sõjaväelinnakust. Kasarmuhoone arhitekt oli Johann Ostrat. 1. diviisi 2. Suurtükiväegrupi kasarmuhoone Nortsu teel valmis 1924 ja on nüüdseks hävinud. Eesti NSV ajal paiknesid kasarmus Nõukogude väeosa staap, komandopunkt ja juhtkonnadivisjon. NSV Liidu strateegiliste raketivägede 23. kaardiväe raketidiviisi 304. kaardiväe raketipolgu staap, komandopunkt ja juhtkonnadivisjon asusid endises 5. jalaväepataljoni kasarmus Nortsu tee alguses. Raketipolgu elamud asusid Lennuki tänaval. 1980ndail aastail aga NSV Liidu õhukaitsevägede 14. õhukaitsediviisi 207. seniitraketi- ehk õhutõrjeraketibrigaadi juhtkond ja teenindusallüksused. Brigaadi staap asus Nortsu kasarmus. Nortsu tee 13 asusid maa-alune komandopunkt ja lasketiir. 1990. aastate alguses toimus hoones tulekahju, mille käigus katusekonstruktsioonid hävisid. Praegu on hoone välisseinad konserveeritud. 1996–2012 haldas lasketiiru (0,5 ha) ja maa-alust juhtimispunkti (0,5 ha) Kaitseliidu Lääne-Viru malev. Nortsu tee idakülje kesk- ja põhjaosas asuvad tootmisettevõtete kinnistud ja hooned, mis on 21. sajandil rajatud Rakvere tööstuspargi detailplaneeringu alusel. Lääneküljel paiknevad riigikaitsemaa ja tootmismaa kinnistud. Tänava lõunaosas asuvad Nõukogude Liidu aegsed tootmishooned. Tänav on rajatud välisvalgustuse, asfaltkattega sõidutee ning kergliiklusteega. Nimi ei riku tänavat. Virumaa Teataja 7. aprill 2016 Kohalike teede nimekiri Vaadatud 20.10.2021 Rakvere linnaosad Rakvere interaktiivne kaart
Nani Bregvadze

Nani Bregvadze (gruusia keeles ნანი გიორგის ასული ბრეგვაძე, vene keeles Нани Георгиевна Брегвадзе; sündinud 21. juulil 1936 Tbilisis) on gruusia laulja, pianist ja pedagoog, NSV Liidu rahvakunstnik (1983). Ta kasvas muusikalembeses perekonnas, lõpetas muusikakooli ja seejärel muusikatehnikumi. Alates 1956. aastast esines Gruusia Polütehnilise Instituudi isetegevuslikus estraadiorkestris, 1957 sai temast VI ülemaailmse noorte ja üliõpilaste festivali laureaat. 1963 lõpetas ta Тbilisi Konservatooriumi klaveri erialal, lauluharidust tal pole. Juba üliõpilaspõlves laulis ta Gruusia riikliku filharmoonia estraadiorkestris Rero. 1964 gastroleeris ta koos Moskva Music Halliga Pariisis. Seejärel oli ta 15 aastat vokaal-instrumentaalansambli Orera solist; sel perioodil esines ta enam kui 80 riigis. 1966 ühines ansambliga laulja Vahtang Kikabidze, kellest sai Bregvadze lähedane sõber. 1980. aastal alustas Bregvadze soolokarjääri. 1997. aastal asutas ta loomeettevõtte Nani, mille eesmärk on toetada Gruusia noori lauljaid ning korraldada välismaiste lauljate esinemisi Gruusias. Gruusia NSV teeneline kunstnik (1968) Gruusia NSV rahvakunstnik (1974) NSV Liidu rahvakunstnik (1983) Tbilisi aukodanik (1995) Au orden (Gruusia) (1997, silmapaistva panuse eest Gruusia poplaulukunsti arendamisse ja populariseerimisse ning kauaaegse tegutsemise eest selles valdkonnas) Gruusia riiklik preemia (1998) Heategevuse kuldmedal (2003) valiti Venemaa Kunstide Akadeemia välisliikmeks (2007) Sõpruse orden (Venemaa, 2008) aunimetus „Gruusia sajandi laulja”
Detsember 2021

Detsember 2021, kroonika. 2021. aasta detsember algas kolmapäeval ja lõppes 31 ööpäeva pärast reedel. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Austrias astus ametisse liidukantsler Karl Nehammer. Ameerika Ühendriigid kuulutasid välja diplomaatilise boikoti 2022. aasta taliolümpiamängudele. Varsti liitusid sellega Kanada, Suurbritannia ja Austraalia. Saksamaal astus ametisse uus liidukantsler Olaf Scholz ja tema valitsus. USA presidendi Joe Bideni ja Venemaa presidendi Vladimir Putini vahel toimus videokohtumine. Soome valitsus teatas, et riik ostab Ameerika Ühendriikidest 64 hävitajat F-35 ja 200 tiibraketti AGM-158 JASSM. Maria Ressale ja Dmitri Muratovile anti Oslos üle Nobeli rahuauhind. Uus-Kaledoonias toimus iseseisvusreferendum, millel hääletas üle 96% hääletamas käinutest iseseisvuse vastu. Iseseisvuse pooldajad boikoteerisid referendumit. Hääletamas käis alla 44% hääleõiguslikest valijatest. Saksamaal mõistis kohus eluks ajaks vangi Venemaa kodaniku Vadim Krassikovi, kes 23. augustil 2019 oli Berliini Kleinen Tiergarteni pargis surnuks tulistanud Gruusia kodanikust tšetšeeni Zelimhan Hangošvili. Kohtu sõnul oli mõrv Vene riigi tellitud ning tapja oli FSB agent. Jaapanis Ōsakas asuvas kaheksakorruselises ärihoones asunud psühhiaatriakliinikust alguse saanud tulekahjus hukkus vähemalt 26 inimest. Maailma Terviseorganisatsioon andis erakorralise kasutusloa Novavaxi koroonavaktsiinile. Tšiilis võitis presidendivalimised vasakpoolne Gabriel Boric. Saksamaal astus Berliini linnapea ametisse sotsiaaldemokraat Franziska Giffey. Lõuna-Korea president Moon Jae-in andis armu korruptsioonikuritegudes süüdi mõistetud endisele presidendile Park Geun-hyele ja käskis ta vabastada vanglast 31. detsembril 2021. James Webbi kosmoseteleskoop startis Guajaana kosmosekeskusest kanderakett Ariane 5 pardal kosmosesse ning asus teele Lagrange'i punkti L2 poole. Somaalias vabastas president Maxamed Cabdullaahi Maxamed ametist peaministri Mohamed Hussein Roble. Eestis algas rahva ja eluruumide loendus. Venemaal otsustas Venemaa Ülemkohus sulgeda ajaloo- ja inimõigusorganisatsiooni Memorial, kuna viimane rikkuvat Venemaa välisagentide seadust. Hongkongis korraldas politsei läbiotsimise sõltumatu uudisteagentuuri Stand News ruumides ning vahistas mitu agentuuri töötajat. Ettevõte oli sunnitud oma tegevuse lõpetama. Saksamaal lõpetasid tegevuse Grohnde ja Brokdorfi tuumajaam ning Gundremmingeni tuumajaama viimane töös olnud reaktor C.
Urmas Jürivete

Urmas Jürivete (sündinud 1953) on eesti entomoloog. Urmas Jürivete on uurinud Eesti liblikaid, eriti pisiliblikaid, samuti kiletiivalisi, eriti astlalisi. Urmas Jürivete, Erki Õunap 2008. Eesti liblikad: kataloog / Estonian lepidoptera: catalogue. Tallinn: Eesti Lepidopteroloogide Selts.
Tabrīz

Tabrīz (pärsia تبریز, aserbaidžaani Təbriz) on linn Iraani loodeosas, Ida-Aserbaidžaani provintsi keskus ja Iraani suuruselt kolmas linn. Statistical Center of Iran > Home جمعیت به تفکیک تقسیمات کشوری, vaadatud 29.10.2023. Tabrizi koduleht (pärsia keeles)
Ryan Johansen

Ryan Johansen (sündinud 31. juulil 1992 Vancouveris) on Kanada jäähokimängija, kes mängib keskründajana NHL-i klubis Colorado Avalanche. Aastatel 2009–2011 mängis ta Western Hockey League'i klubis Portland Winterhawks. 2010. aastal valis Columbus Blue Jackets ta NHL-i draft '​is neljanda valikuna. NHL-is debüteeris ta Blue Jacketsi meeskonnas 7. oktoobril 2011 oma hilisema koduklubi Nashville Predatorsi vastu. Esimese värava lõi ta NHL-is sama aasta 25. oktoobril mängus Detroit Red Wingsi vastu. Hooajal 2013–14 lõi ta NHL-is 33 väravat ning see hooaeg on löödud väravate poolest olnud tema seni edukaim. Kõige resultatiivseim hooaeg on olnud 2014–15 (26+45). 2016. aasta jaanuaris kaubeldi ta Seth Jonesi vastu Nashville Predatorsi. 2017. aasta juulis sõlmis Johansen Predatorsiga seitsme aasta pikkuse lepingu väärtusega 64 miljonit dollarit. See oli Predatorsi ajaloo suurim leping. 6. aprillil 2022 tegi ta mängus Minnesota Wildi vastu oma esimese kübaratriki NHL-is. 2023. aasta juunis kaubeldi Johansen Predatorsist Colorado Avalanche'i. 2015. aastal osales Johansen NHL-i tähtede mängul ning valiti tähtede mängu väärtuslikumaks mängijaks. 2011. aastal võitis Johansen Kanada kuni 20-aastaste koondisega juunioride maailmameistrivõistlustel hõbemedali. Ta lõi turniiri kolm väravat ja andis kuus väravasöötu ning valiti turniiri sümboolsesse koosseisu. "Preds Sign Ryan Johansen to Eight-Year, $64 Million Contract". nhl.com. 28.7.2021. Vaadatud 21.10.2021 "Ryan Johansen nets first hat trick as Predators overpower Wild". nationalpost.com. 5.4.2022. Vaadatud 6.4.2022 "Avalanche acquires Ryan Johansen from Predators". Colorado Avalanche. 24. juuni 2023. Originaali arhiivikoopia seisuga 24. juuni 2023. Vaadatud 24. juunil 2023. Ryan Johansen NHL.com lehel Ryan Johansen hockeydb.com lehel
Haava (Tartu)

Haava on küla Tartu maakonnas Tartu vallas. Haava külas asuvad kunagise Haava mõisa varemed. 1977. aastal liideti Haava külaga Engevere. Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 3.08.2022. EKI KNAB (vaadatud 21.05.2016) Enn Ernits: artikkel "Haava1" Eesti kohanimeraamatus. Tallinn: Eesti Keele Sihtasutus, 2016.
Ede Peebo

Ede Peebo (30. mai 1934 Tartu – 8. juuni 2021) oli eesti kunstnik ja raamatugraafik. Peebo õppis Tartu 2. Keskkoolis, mille lõpetas kiitusega 1953. aastal. Pärast esimest semestrit katkestas ta ülikooliõpingud bioloogia erialal Tartu Riiklikus Ülikoolis ning astus 1964. aastal Tartu Kunstikooli. 1964. aasta suvel võeti ta vastu Eesti Riiklikku Kunstiinstituuti graafika erialale, mille ta lõpetas 1960. aastal. Ede Peebo diplomitööks oli linoollõikes teostatud raamat "Vanapagana sepapada", mis põhines Matthias Johann Eiseni poolt kirja pandud eesti rahva ennemuistsel jutustusel. Peebo töötas mõnda aega paberivabrikus ja hiljem ajakirja Kultuur ja Elu ning ajalehe Säde toimetustes. Ede Peebo oli Eesti Kunstnike Liidu liige aastast 1964. Eesti Kujundusgraafikute Liitu kuulus ta alates selle asutamise algusaastast 1993. 1973. aastal jäi Ede Peebo vabakutseliseks ja pühendus täiel määral loometööle. Ede Peebo illustreeritud raamatute hulgas on Rudyard Kiplingi "Elevandilaps", muinasjuturaamatud "Altai muinasjutte" ja "Tadžiki muinasjutte" sarjast Saja rahva lood, aafrika muinasjutt "Kuidas loomad endale sabad said", Erika Esopi "Naerulind", vendade Grimmide "Hunt ja seitse kitsetalle", Leida Tigase "Vanaema maja", Kalju Kanguri "Tiritamme tõrud" ja palju muud. Lisaks raamatutele võttis Ede Peebo pidevalt osa kujundusgraafikute liidu ja Lastekirjanduse Keskuse korraldatud illustratsiooninäitustest, sh Tallinna Illustratsioonitriennaalidest, esinedes just selleks puhuks tehtud suuremõõtmeliste teostega, mis hiljem on olnud eksponeeritud näitustel mujal Eestis ja ka paljudes välisriikides. Tema viimaseks tööks jäi osalemine libahunditeemalisel näitusel "Jookseb koos huntidega" 2018. aastal. Suri raamatukunstnik Ede Peebo, ERR, 11. juuni 2021
Oleg Pronin

Oleg Pronin (sündinud 27. mail 1972 Narvas) on Eesti vaimulik. Ta on 1999. aastast Eesti Täisevangeelse Kiriku Kohtla-Järve Jumala Sõna Koguduse pastor, 2011. aastast Täisevangeelsete Euroopa Koguduste Liidu piiskop ja 2017. aastast Eesti Täisevangeelse Kiriku piiskop. Oleg Pronin Facebook'is
Papiaru tänav

Papiaru tänav on tänav Rakveres, see paikneb linna põhjaosas. Kaugus linna keskväljakust linnulennul mõõdetuna on 1,9 km. Tänava nimi on tulnud põhja pool, Rakvere vallas asuva Papiaru küla järgi. Papiaru tänav on 1099 meetrit pikk, keskmiselt 30 meetrit lai ning asub Lennuvälja linnaosas. 20. sajandi lõpuni oli tänava ümbrus veel hoonestamata, seal paiknes kohalik maantee. Tänav saab alguse Arkna tee ristmikult, kulgeb lääne suunas ja lõpeb linna piires Papiaru tänava ringristmikul. Sealt edasi kulgeb tänav 520 meetri ulatuses Rakvere valla Tõrremäe küla territooriumil Põhjakeskuse poole. Papiaru tänav ristub põhja poolt Teliku, Tiiviku ja Kopteri tänavaga. Papiaru tänava põhjaküljel asuvad tootmis- ja äriettevõtete kinnistud ja hooned, mis on 21. sajandil rajatud Rakvere tööstuspargi detailplaneeringu alusel. Lõunaküljel paiknevad tootmismaa kinnistud, mis on hoonestamata. Paralleelselt tänavaga kulgeb ligikaudu 120 meetri kaugusel lõuna pool Rakvere lennuvälja maandumisrada. Tänaval on tänavavalgustus ja asfaltkattega sõidutee. Kohalike teede nimekiri Vaadatud 21.10.2021 Rakvere linnaosad Rakvere interaktiivne kaart Geoportaal Vaade Papiaru tänavale ringristmikult ida suunas
Kamerun

Kamerun on riik Aafrika keskosa läänes Guinea lahe ääres. Kamerun piirneb Nigeeriaga loodes, Tšaadi ja Kesk-Aafrika Vabariigiga idas ning Kongo Vabariigi, Gaboni ja Ekvatoriaal-Guineaga lõunas. Kõrgeim punkt on Kameruni mägi (4095 m). Kameruni lõunaosas valitseb ekvatoriaalne kliima. Aasta kõige soojema kuu – veebruar-märts – keskmine temperatuur on 24–28 °С, juulis-augustis, kõige jahedamal ajal 22–24 °С. Aastane sademete hulk on lõunaosa sisemaal 1500–2000 mm, rannikul üle 3000 mm (Kameruni mäe lääne- ja edelanõlvadel koguni 10 000 mm). Ülejäänud Kamerunis valitseb lähisekvatoriaalne kliima. Sademeid langeb aprillist-maist septembri-oktoobrini. Ülejäänud aasta (4–7 kuud) on kuiv. Kuu keskmiste temperatuurid kasvavad põhja poole liikudes, jäädes põhjaosas 26 °С ja 32–33 °С vahele. Põhjaosa aastane sademete hulk on 500 mm ja alla selle. Nyose järv Monouni järv Riigis asuvad Benoué, Bouba Ndjida ja Waza rahvuspark. Kamerun on jaotatud kümneks piirkonnaks: Adamaoua piirkond Edelapiirkond Idapiirkond Kaug-Põhjapiirkond Keskpiirkond Loodepiirkond Lõunapiirkond Läänepiirkond Põhjapiirkond Rannikupiirkond Suuremad linnad on Douala, Yaoundé, Kousséri, Garoua Maroua ja Bamenda. Tuntuim Kamerunile iseloomulik muusikastiil on makossa. Mõned tuntumad Kameruni lauljad on Clarisse Albrecht, K-Tino, Bébé Manga ja Nicole Mara. Kameruni riigipeade loend Kameruni jalgpallikoondis Maailmapanga andmebaas, vaadatud 8.04.2019. Maailmapanga andmebaas, vaadatud 22.10.2018. Maailmapanga andmebaas, vaadatud 27.05.2019.